
Da li je dopušteno učiti Jasin, Fatihu ili neku drugu suru kao dovu za umrlu osobu i zarađene sevape pokloniti umrlom? Također, da li je ***[hadis](https://pitajucene.com/search/Hadis/questions/ "Pretraži pitanja o hadisima")***: *“Učite svojim umrlim suru Jasin”*, vjerodostojan? Allah vas nagradio!


* 
* 
* 
* 
* 
* 
* 

 
Da li je dopušteno učiti suru Jasin mrtvima?

Učenje Kur’ana mrtvima pored mezarja nije legitimno. ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, i odabrane generacije nisu tako postupali. Da je to bilo pohvalno, oni bi nas, bez sumnje, pretekli u tome. ***[Hadis](https://pitajucene.com/search/Hadis/questions/ "Pretraži pitanja o hadisima")***: *“Učite svojim umrlim suru Jasin”*, nije ispravan. Naime, u njegovom lancu prenosilaca postoje tri stvari koje iziskuju njegovo zanemarivanje. Slabim ga smatraju sljedeći muhaddisi: Ibn Kattan, Darekutni, Nevevi, Šejh Albani i neki drugi. (Vidjeti: *El-Medžmu*, 5/102, *Et-Telhis*, 2/650, *Miškatul-mesabih*, 1/509/1622, *Tevdihul-ahkam*, 2/473, i *Fejdul-Kadir*, 2/85.)  

Što se tiče učenja Kur’ana mrtvom mimo kabura, većina islamskih učenjka smatra da mrtvi ima koristi od takvog učenja, za razliku od imama Šafije koji smatra da nema. U svakom slučaju učenje Kur’ana mrtvoj osobi nije bila praksa odabranih generacija, a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


